Everyday av Buddy Holly

«**Everyday**» er ein song skriven av Buddy Holly og Norman Petty, spelt inn av Buddy Holly and The Crickets den 29. mai 1957, og gjeven ut den 20. september 1957, som B-sida til «Peggy Sue». På den originale singelen er ikkje The Crickets nemnt, men det er kjend at Holly spelar akutisk gitar; trommeslagaren Jerry Allison slår på knea sine for perkusjon; Joe B. Mauldin spelar kontrabass; og kona til produsenten Norman Petty, Vi Petty spelar celesta (eit tangentinstrument med ein klokkespel-liknande tone). Songen er berre så vidt over to minuttar lang. Han er rangert på 238. plassen på lista til *[[Rolling Stone]]* over ei 500 beste songane gjennom tidene.

## Andre versjonar

I 1960 gav Bobby Vee ut ein versjon som B-sida av hitten «Rubber Ball».

John Denver spelte inn songen i 1971 for albumet *[[Aerie av John Denver|Aerie]]* og gav han ut på singel. Singelen nådde 81. plassen på poplista i USA og 21. plassen på Adult Contemporary-lista i 1972.

Don McLean spelte inn songen i 1973 for albumet *[[Playin' Favorites]]* og gav han ut på singel. Denne nådde 38. plassen på singellista i Storbritannia.

Det engelske tenåringsidolet Nikki Richards spelte inn songen som B-sida til den første singelen sin i 1978. 

Ein versjon av James Taylor kom ut i 1985. Denne klatra heilt til tredjeplassen på *[[magasinet Billboard|Billboard]]* si Adult Contemporary-lista i USA og til topps på tilsvarande liste i Canada. Han nådde òg 61. palssen på poplista og 26. plassen på countrylista i USA. Songen kom med på albumet *[[That's Why I'm Here]]* frå 1985. 

Erasure spelte inn songen i 2002 på albumet *[[Other People's Songs]]*. The Trashmen og indierockbandet Rogue Wave spelte òg inn songen. Rockebandet Pearl Jam spelte songen på ein konsert i Lubbock i Texas, fødestaden til Holly. Han er òg blitt spelt på konsert av Deep Purple. Ein versjon innspelt av hellogoodbye kom ut på EP-en deira *[[Ukulele Recordings]]* i 2008. Phil Ochs brukte ein del av songen som ein del av hans «Buddy Holly Medley», som kom med på albumet hans *[[Gunfight at Carnegie Hall]]* i 1974.

Elliott Murphy spelte inn songen for ei fransk hyllestplate, *Every Day Is a Holly Day*, i 1989.

I 1990 spelte den britiske gitaristen Peter White inn albumet *Reveillez-Vous*.

Fiona Apple spelte inn in versjon for hyllestalbumet til Buddy Holly, *[[Rave On Buddy Holly]]* i 2011.

Patrick Stump spelte ein versjon av songen for hyllestalbumet *[[Listen to Me: Buddy Holly]]* i 2011.

Songen finst òg på den japanske utgåva av *Levi Dexter & Gretsch Brothers* i 2012 me Levi Dexter.

## I film og fjernsyn
Songen vart nytta i filmen *[[filmen Stand by Me|Stand by Me]]* frå 1986, *[[Big Fish]]* frå 2003, *[[filmen We Need to Talk About Kevin|We Need to Talk About Kevin]]*, frå 2004 *[[filmen Mr. Nobody|Mr. Nobody]]* frå 2009 og i kunstfilmen *[[Gummo]]*.

Songen vert spelt i byrjinga av den 11. episoden av den fjerde sesongen av *[[TV-serien Lost|Lost]]* («Cabin Fever»), i tillegg til under rulleteksten av den nest siste episoden av *[[Mad Men]]* («The Milk and Honey Route»)

## Kjelder

**Denne artikkelen bygger på «[[:en:Everyday (Buddy Holly song)|Everyday (Buddy Holly song)]]» frå ,  den 10. februar 2018.* 
*** oppgav desse kjeldene:*


## Bakgrunnsstoff
*